《乙酉六月二十一日予应辟许昌京师内外之亲则》
宋代·梅尧臣

性僻交游寡，所从天下才。
今朝谁出祖，亲戚持樽罍。
晚节相知人，唯有胥宋裴。
所欠谢夫子，归穰尚未回。
岸傍逢名园，系舟共徘徊。
嘉莲如笑迎，照水呈丹顋。
南庭莆萄架，万乳累将磓。
群卉竞琐细，紫红相低偎。
寻常固邂逅，孰辨落与开。
酒阑各分散，白日将西颓。
城偶遂有隔，北首望吹台。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。